#### Výbor Národnej rady Slovenskej republiky

 **pre financie a rozpočet**

 10. schôdza

2934/2010

 **72**

**U z n e s e n i e**

**Výboru Národnej rady Slovenskej republiky**

**pre financie a rozpočet**

**z 18. novembra 2010**

## Výbor Národnej rady Slovenskej republiky pre financie a rozpočet prerokoval vládny návrh zákona o Rozhlase a televízii Slovenska a o zmene a doplnení niektorých zákonov (tlač 169) a

1. **súhlasí**

# s  vládnym návrhom zákona o Rozhlase a televízii Slovenska a o zmene a doplnení niektorých zákonov (tlač 169)

1. odporúča

 Národnej rade Slovenskej republiky

# vládny návrh zákona o Rozhlase a televízii Slovenska a o zmene a doplnení niektorých zákonov (tlač 169)schváliť s pozmeňujúcimi a doplňujúcimi návrhmi tak, ako sú uvedené v prílohe tohto uznesenia

##### ukladá

#####  predsedovi výboru

 informovať predsedu Národnej rady Slovenskej republiky o výsledku

 prerokovania uvedeného vládneho návrhu vo výbore

 **Jozef K o l l á r**

 predseda výboru

 **Zuzana Aštaryová**

 overovateľka výboru

#### Výbor Národnej rady Slovenskej republiky

 **pre financie a rozpočet**

Príloha k uzn. **č. 72**

10. schôdza

**Pozmeňujúce a doplňujúce návrhy**

# k vládnemu návrhu zákona o Rozhlase a televízii Slovenska a o zmene a doplnení niektorých zákonov (tlač 169)

**––––––––––––––––––––––––––––––––––––––––––––––––––––––––––––––––––––––––––––––**

1. V čl. I sa v § 10 ods. 6 slová „s audiovizuálnou mediálnou komunikáciou“ nahrádzajú

 slovami „s mediálnou komerčnou komunikáciou“.

Uvedený pojem náš právny poriadok nepozná, v § 31a zákona č. 308/2000 Z. z. je upravená mediálna komerčná komunikácia.

1. V čl. I, § 12 ods. 1 písm. a) sa slová „§ 11 ods. 1“ nahrádzajú slovami „§ 11 ods. 1, 3 a 4“.

Odkaz len na ustanovenie § 11 ods. 1 pôsobí zužujúco, keďže ustanovenia § 11 ods. 3 a 4 obsahujú osobitnú úpravu dĺžky a plynutia funkčného obdobia, čo je tiež potrebné zohľadniť pri skončení výkonu funkcie člena rady.

1. V čl. I, § 19 ods. 10 sa slová „odseku 2“ nahrádzajú slovami „odseku 3“.

Oprava nesprávneho vnútorného odkazu.

1. V čl. I, § 20 ods. 1 písm. b) sa slová „na zabezpečenie“ nahrádzajú slovami „na úhradu

 výdavkov na zabezpečenie“.

Zosúladenie s § 21 ods. 1 písm. b).

1. V čl. I, § 20 ods. 1 písm. j) sa slová „a) až j)“ nahrádzajú slovami „a) až i)“.

Oprava nesprávneho vnútorného odkazu.

1. V čl. I, sa v § 23 odsek 6 vypúšťa.

Ďalšie odseky sa primerane prečíslujú a v nadväznosti na to sa vykoná aj úprava vnútorných odkazov v týchto odsekoch.

Ustanovenie sa vypúšťa z dôvodu nadbytočnosti a duplicity, keďže uvedená problematika je už obsiahnutá v § 23 ods. 5.

1. V čl. I sa v § 23 ods. 15 prvej vete za slovo „rozpočtu“ vkladajú slová „Rozhlasu

 a televízie Slovenska“.

Spresnenie ustanovenia.

1. V čl. I sa v § 23 ods. 17 slová „rozpočtu na rok 2011 pre Rozhlas a televíziu Slovenska“

 nahrádzajú slovami „rozpočtu Rozhlasu a televízie Slovenska na rok 2011“.

Spresnenie ustanovenia.

1. V čl. I sa v § 26 druhej vete vypúšťa slovo „nových“.

V danom prípade nemôže ísť o nových členov rady, keďže ide o prvých členov rady.

1. V čl. II sa za 3. bod vkladá nový 4. bod, ktorý znie:

„4. V § 7 ods. 2 sa slová „Rady Slovenskej televízie9) a člena Rozhlasovej rady10)“ nahrádzajú slovami „rady Rozhlasu a televízie Slovenska9)“.

Ďalšie body v čl. II sa primerane prečíslujú.

Legislatívno-technická úprava.

1. V čl. II, 4. bode sa v § 11ods. 4 a 5 vypúšťajú slová „tohto zákona“.

Legislatívno-technická úprava.

1. V čl. II, 4. bode sa v § 11 ods. 5 a 6 slová „internetovej stránke“ nahrádzajú slovami „webovom sídle“.

Zosúladenie terminológie so zákonom č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov.

1. Čl. II sa dopĺňa 7. bodom, ktorý znie:

„7. V celom texte zákona sa slová „internetová stránka“ vo všetkých tvaroch nahrádzajú slovami „webové sídlo“ v príslušnom tvare a slová „svojej internetovej stránky“ vo všetkých tvaroch sa nahrádzajú slovami „svojom webovom sídle“ v príslušnom tvare.

Zosúladenie terminológie so zákonom č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov.

1. V čl. III sa v úvodnej vete za slová „sa mení“ vkladajú slová „a dopĺňa“.

Legislatívno-technická úprava.

1. V čl. III sa za 1. bod vkladá nový 2. bod, ktorý znie:

„2. V poznámke pod čiarou k odkazu 4 sa citácia „Zákon č. 619/2003 Z. z.. Zákon č. 16/2004 Z. z.“ nahrádza citáciou „Zákon č. .../2010 Z. z.“.

Ďalšie body v čl. III sa primerane prečíslujú.

Legislatívno-technická úprava.

1. V čl. III, 8. bode sa za slovom „služby“ vypúšťa čiarka a slová „ktoré nasledujú po slovách „verejnoprávny vysielateľ“ v príslušnom tvare“.

Legislatívno-technická úprava; vypustenie z dôvodu nadbytočnosti.

1. V čl. IV 3. bod znie:

„3. V § 33 ods. 1 písm. a) sa nad slovom „diel“ odkaz 29 vypúšťa. Poznámka pod čiarou k odkazu 29 sa vypúšťa.“.

 Legislatívno-technická úprava.

1. V čl. IV 5. bod znie:

„5. V § 33 ods. 1 písm. b) prvý bod sa nad slovom „výkonu“ odkaz 31 vypúšťa.

Poznámka pod čiarou k odkazu 31 sa vypúšťa.“.

 Legislatívno-technická úprava.

1. V čl. V sa v 1., 2. a 4. bode slová „rozhlasového a televízneho vysielania“ nahrádzajú

slovami „rozhlasového vysielania a televízneho vysielania“.

Spresnenie ustanovenia v súlade s Legislatívnymi pravidlami tvorby zákonov, keďže ide o dve formy vysielania.

1. V čl. VI sa v úvodnej vete vypúšťajú slová „a dopĺňa“.

Legislatívno-technická úprava.